b'\n_START_ARTICLE_\nAnna Vissi\n_START_SECTION_\nBiografija\n_START_PARAGRAPH_\nAnna Vissi dainuoja jau nuo ankstyvo am\xc5\xbeiaus. \xc5\xa0e\xc5\xa1eri\xc5\xb3 met\xc5\xb3 ji prad\xc4\x97jo mokytis muzikos, o dvylikos met\xc5\xb3 dalyvavo talent\xc5\xb3 konkurse ir u\xc5\xbe\xc4\x97m\xc4\x97 1-\xc4\x85 viet\xc4\x85. Jau po dvej\xc5\xb3 met\xc5\xb3 ji pirm\xc4\x85 kart\xc4\x85 pasirod\xc4\x97 televizijoje kaip Ayia Tilliria._NEWLINE_1973\xc2\xa0m. Annos \xc5\xa1eima persik\xc4\x97l\xc4\x97 \xc4\xaf At\xc4\x97nus. Ten ji t\xc4\x99s\xc4\x97 studijas Nacionalin\xc4\x97je Koncervatorijoje. Netrukus ji jau gal\xc4\x97jo pasirodyti su daugeliu \xc5\xbeinom\xc5\xb3 graik\xc5\xb3 daininink\xc5\xb3, toki\xc5\xb3 kaip George Dalaras, Haris Alexiou ir Vasilis Papakonstantinou garsiausiuose At\xc4\x97n\xc5\xb3 naktiniuose klubuose. Tuo metu ji taip pat studijavo teis\xc4\x99 At\xc4\x97n\xc5\xb3 universitete. Pirmasis Annos svarbus bendradarbiavimas buvo su George Dalarasu ir kompozitoriumi Stavros Koujioumtzisu. Koujioumtris suk\xc5\xabr\xc4\x97 dvi jos dainas, o v\xc4\x97liau ji dirbo ir su kitais \xc5\xbeymiais graik\xc5\xb3 kompozitoriais._NEWLINE_1983 m. Anna Vissi i\xc5\xa1tek\xc4\x97jo u\xc5\xbe kompozitoriaus Nikos Karvelas ir \xc4\x97m\xc4\x97 glaud\xc5\xbeiai su juo bendradarbiauti.\n_START_SECTION_\nDalyvavimas Eurovizijoje\n_START_PARAGRAPH_\nVissi net tris kartus dalyvavo Eurovizijos dain\xc5\xb3 konkurse. Du kartus ji atstovavo Graikijai (1980, 2006 m.), o vien\xc4\x85 kart\xc4\x85 (1982 m.) gyn\xc4\x97 gimtojo Kipro garb\xc4\x99. 1980-aisiais kartu su atlik\xc4\x97jumi Epikouri ir daina \xe2\x80\x9eAutostop\xe2\x80\x9c ji u\xc5\xbe\xc4\x97m\xc4\x97 13-\xc4\x85 viet\xc4\x85. Po dvej\xc5\xb3 met\xc5\xb3\xc2\xa0\xe2\x80\x93 1982 m. su daina \xe2\x80\x9eMono I Agapi\xe2\x80\x9c, atstovaudama Kiprui ji surinko 85 ta\xc5\xa1kus ir u\xc5\xbe\xc4\x97m\xc4\x97 penkt\xc4\x85 viet\xc4\x85. 2006 m. Anna su 128 ta\xc5\xa1kais u\xc5\xbe\xc4\x97m\xc4\x97 devint\xc4\x85 viet\xc4\x85. Ji atliko dain\xc4\x85 \xe2\x80\x9eEverything\xe2\x80\x9c, kuriai muzik\xc4\x85 suk\xc5\xabr\xc4\x97 Nikos Karvelas, o \xc5\xbeod\xc5\xbeius\xc2\xa0\xe2\x80\x93 pati Anna Vissi.'